SCB รูดเกือบ 3% หลังขึ้น XD วันนี้ ปันผล 4 บ.
SCB รูดเกือบ 3% หลังขึ้น XD วันนี้ ปันผล 4 บ. ล่าสุด ณ เวลา 10.27 น. ราคาอยู่ที่ 155.50 บาท ลบ 4.50 บาท หรือ 2.81% สูงสุดที่ 156.50 บาท ต่ำสุดที่ 155 บาท มูลค่าซื้อขายที่ 231.91 ล้านบาท
24 เม.ย. 2560

ผู้สื่อข่าวรายงานว่า ราคาหุ้นธนาคารไทยพาณิชย์ จำกัด (มหาชน) หรือ SCB ณ เวลา 10.27 น. ราคาอยู่ที่ 155.50 บาท ลบ 4.50 บาท หรือ 2.81% สูงสุดที่ 156.50 บาท ต่ำสุดที่ 155 บาท มูลค่าซื้อขายที่ 231.91 ล้านบาท ขณะที่ดัชนีตลาดหุ้นไทยโดยรวมลบ 0.07%

โดยราคาหุ้น SCB ปรับตัวลงแรง หลังจากวันนี้ (24 เม.ย.) SCB ขึ้นเครื่องหมาย XD เพื่อจ่ายเงินปันผล 4 บาท/หุ้น โดยกำหนดจ่ายวันที่ 9 พ.ค.60
ด้าน บล.ฟินันเซีย ไซรัส แนะ”ซื้อ”หุ้น ธนาคารไทยพาณิชยบ์ (SCB) กำไรในไตรมาส 1/60 ออกมาลดลง 6% จากไตรมาสก่อน, เพิ่มขึ้น 13% จากปีก่อน น่าผิดหวังจากการปรับฐานเงินเดือนพนักงานและค่าใช้จ่ายปรับปรุงระบบ IT ทำให้ปรับกำไรปีนี้ลง 3% เป็น 4.78 หมื่นล้านบาท เพิ่มขึ้น 0.4% จากปีก่อน ปรับราคาพื้นฐานลงเป็น 182 บาท